Lav et referat af nedenstående tekst:

Tekst:
I knap seks uger har 9-årige Anton Grøndahl Dalgaard fra Vejgaard i Aalborg været i hjemmeskole. Begge hans forældre har arbejdet hjemmefra, ligesom også hans storesøster Astrid, der går i 5. klasse, er hjemme. Det er kun lillesøster Ellen, som går i børnehave, der er afsted. Men på mandag skal Anton også afsted. Fra i næste uge må eleverne i 0.-4. klasse nemlig igen vende tilbage til skolen. - Det bliver fedt. Jeg savner mine venner, så jeg glæder mig rigtig meget, siger Anton Grøndahl Dalgaard, der går i 3. klasse på Vejgaard Østre Skole. - Vi har været sådan rimelig strikse i forhold til at legeaftaler, så de er holdt på et minimum og kun udendørs. Samtidig kan man også sige, at Anton har nydt roen herhjemme og det, at han har haft sine forældre lidt tættere på. Men han er klar til at komme i skole. Det er han helt sikkert, siger Lone Grøndahl Dalgaard, der er mor til Anton. Forskudte ringetider Det var i går (mandag), at regeringen på et pressemøde meddelte, at de yngste elever kan vende tilbage. En melding, som har skabt travlhed på de nordjyske skoler. Her er de nu i fuld gang med at planlægge, hvordan corona-restriktionerne bedst muligt overholdes, når omkring halvdelen af eleverne vender tilbage. - Skolegården og de andre udendørs-områder skal virkelig i spil i frikvarteret, siger Jesper Saugstrup Jensen, der er skoleleder på Vejgaard Østre Skole. -   De har jo deres klasselokale, og så er det noget med at have nogle forskellige indgange, det er noget med at lave nogle forskudte ringetider, måske også nogle forskudte mødetidspunkter. Vi skal sikre, at eleverne kommer ind på forskellig vis og ud på forskellig vis. På Vejgaard Østre Skole i Aalborg vender omkring 350 elever fordelt på 15 klasser tilbage til skolen på mandag. En opgave, der kræver noget at løse. - Det er ikke bare lige, kan man sige. Der er nok at tage hensyn til i sådan en plan her. For det er 15 klasser, der skal fungere her på samme tid, siger skolelederen. Smittetallene vil fordobles Ifølge Statens Serum Institut vil genåbningen af de mindste klasser fordoble smittetallet. Det vil sige, at vi den 1. april vil have 650 daglige smittetilfælde, og op til 40 nye indlæggelser om dagen. Det vil ifølge eksperter formentlig være børnenes forældre og bedsteforældre, som er i størst fare for at blive smittet. - Der går vores tanker nok mest på vores forældre, som vi savner at se. Og det her, det betyder jo nok, at der kommer til at gå lidt mere tid, siger Lone Grøndahl Dalgaard. Men i familien er der tiltro til, at eksperterne ved, hvad de gør. - Hvis der er kapacitet på sygehusene, så må det jo være den vej, vi må gå. Vi har brug for at åbne stille og roligt op, og nu giver vi det her et forsøg. Man kan jo lukke ned igen, hvis det viser sig, at det ikke fungerer, siger hun.

Referat:
Fra på mandag må eleverne i 0.-4. klasse igen komme i skole. Det har givet travlhed på de nordjyske skoler, der er i fuld gang med at planlægge.